મુંબઈઃ બોલિવૂડ એક્ટ્રેસ મૃણાલ ઠાકુર વહેલી તકે ફિલ્મ ‘લવ સોનિયા’માં જોવા મળવાની છે. આ એક્ટ્રેસ રીતિક રોશનની ફેન છે. રીતિક સાથે કામ કરવું તેની માટે સ્વપ્ન સમાન હતું જે હવે સાકાર થવા જઈ રહ્યું છે. ઉલ્લેખનીય છે કે, મૃણાલ રીતિક સાથે ફિલ્મ ‘સુપર 30’માં જોવા મળશે. ‘કુમકુમ ભાગ્ય’ ફેમ મૃણાલ મહારાષ્ટ્રના ધુલિયાથી આવે છે, તેના પિતા બેંકમાં કામ કરતા હતા. ઘરમાં બહેન અને નાનો ભાઈ પણ છે. મૃણાલે જણાવ્યું કે,"ડેબ્યૂ ફિલ્મ ‘લવ સોનિયા’ કહાણીથી મારી માતા ચિંતિત રહે છે. આજેપણ ટ્રેલર જોઈ તેઓ રડી પડે છે." આ ફિલ્મ તબરેઝ નૂરાનીએ ડિરેક્ટ કરી છે.